# Allyson Felix

### Wikipedia

Allyson Felix (s. 18. marraskuuta 1985 Los Angelesissa, Kaliforniassa, Yhdysvalloissa) on yhdysvaltalainen pikajuoksija, maailmanmestari, päämatkanaan 200 metriä.

Vuonna 2001 hän voitti Debrecenissä nuorten maailmanmestaruuden sadalla metrillä ajalla 11,57 ja voitti lisäksi Yhdysvaltain juniorien mestaruuden 200 metrillä. Vuonna 2002 hän sijoittui juniorien MM-kisoissa viidenneksi ja Yhdysvaltain nuorten mestaruuskisoissa toiseksi (23,31).

Toukokuussa 2003 Felix juoksi 17-vuotiaana Ciudad de Méxicossa 200 metrillä henkilökohtaisen ennätyksensä 22,11. Pan-Amerikan kisoissa hän voitti pronssia (22,93), samoin Yhdysvaltain mestaruuskisoissa (22,59). Pariisin MM-kisoissa hänen kisataipaleensa katkesi välieriin.

2004 Felix voitti 200 metrillä Yhdysvaltain kovatasoiset olympiakarsinnat ajalla 22,28. Ateenan olympialaisissa 18-vuotiaana hän saavutti 200 metrillä hopeaa Jamaikan Veronica Campbellin takana ajalla 22,18.

2005 Felix voitti 200 metrillä Yhdysvaltain mestaruuden maailman kauden kärkiajalla 22,13. Helsingin MM-kisoissa 19-vuotiaana hän voitti kultamitalin ajalla 22,16. Samana syksynä hän saavutti ykkössijan myös IAAF:n yleisurheilufinaalissa.

Allyson Felix on 168 senttimetriä pitkä ja painaa 57 kilogrammaa. Häntä valmentaa Bob Kersee, joka aikoinaan tunnettiin myös mm. Jackie Joyner-Kerseen valmentajana ja aviomiehenä.

## [muokkaa] Henkilökohtaiset ennätykset

- 100 m - 11,14 (2005)
- 200 m - 22,11 (2003)
- 400 m - 51,12 (2005)

## [muokkaa] Aiheesta muualla

- Allyson Felixin virallinen kotisivu

Haettu osoitteesta http://fi.wikipedia.org../../../a/l/l/Allyson_Felix_051d.html

Luokat: Yhdysvaltalaiset pikajuoksijat | Yhdysvaltalaiset olympiamitalistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Español
- Français